شمالی اوسیشیا-الانیا

جمہوریہ اتلا اوسیتیا ۔ الانیا ، (اوسیتی بولی چ ریسپوبلیکائے سائیگات ایریستان) اتلے قفقاز چ روس دی اک وفاقی جمہوریہ اے ۔

## ناں
سویت یونین دے آخری دناں چ پورے قفقاز ج اک قوم پرست تحریک شروع ہوئی ، اتلا اوسیتیا خودمختار سویت استراکی جمہوریہ دے دانشوراں نے **[[الانیا]]** ناں دے احیا دا مطالبہ کیتا ، جہڑی الاناں دی قرون وسطی دی اک بادشاہت سی ، جہڑے اج دے اوسیتیا دے باشندےآں دے آباواجداد سن ۔ چھیتی ای ایہہ ناں پوری جمہوریہ چ ہر پاسے چلن لگ پیا ۔ نومبر 1994ء چ الانیا سرکاری طور تے جمہوریہ دے ناں چ شامل کر دتا گیا (جمہوریہ اتلااوسیتیا ۔ الانیا)

## تریخ

اتلے اوسیتیا دی بھوئیں تے سبتوں پہلے قفقازی قبیلے آباد ہوئے ۔ کجھ خانہ بدوش الان 7ویں صدی عیسوی چ ایتھے آباد ہوئے تے الانیا بادشاہت دی بنیاد رکھی ۔ اینہاں نے بازنطینی سعائی مبلغاں دے ہتھ تے عیسائیت قبول کیتی ۔ الانیا نوں شاہراہ ریشم تے واقع ہون پاروں بے شمار فیدے سن ۔

 
منگولاں تے تاتاریاں دے الانیا تے لگاتار حملےآں نال آبادی کافی گھٹ گئی ۔ اوسیاتا چ اسلام 17ویں صدی عیسوی چ کبارڈیناں (کبارداں) نے متعارف کروایا ۔ خانان کریمیا تے سلطنت عثمانیہ دے آپسی جھگڑےآں دے نتیجے چ 18ویں صدی چ اوستیا نے روسی سلطنت نال اتحاد قائم کر لیا ۔ چھیتی ای روس نے اسدے راجگھر ولادی قفقاز چ فوجی علاقہ قائم کر لیا ، جہڑا اتلے قفقاز چ روس دے اثر آلا پہلا علاقہ بن گیا ۔ 
## روسی تے سویت اقتدار

روس دے اقتدار نال اس علاقے چ تیز صنعتی ترقی ہوئی تے ریلوے لیناں ویچھائیاں گئیاں ، جس نال اس علاقے دی الگ تھلگ حثیت بدل گئی ۔ 19ویں صدی عیسوی دے ادھ چ اوسیتیا روسی سلطنت دے تیرسکایا علاقے دا حصہ بن گیا ۔

1917ء دے روسی انقلاب مگروں اتلے اوسیتیا نوں 1921ء چ سویت پہاڑی جمہوریہ دا حصہ بنا دتا گیا ۔ ایہہ بعد چ 7 جولائی 1924ء چ اتلاا وسیتیا خودمختار اوبلاست (صوبہ) بن گیا تے 5 دسمبر 1936ء چ ایہہ **اتلا اوسیتیا خودمختار سویت اشتراکی جمہوریہ** بن گیا ۔ دوجی جنگ عظیم چ ایہہ نازی جرمنی دے حملےآں دا نشانہ بنیا ، جسنے 1942ء چ ولادی قفقاز دا محاصرہ کرن دی ناکام کوشش کیتی ۔ 
 
**اتلا اوسیتیا سویت اشتراکی جمہوریہ** 20 جون 1990ء چ سویت یونین دی پہلی خودمختار جمہوریہ بنی تے 1991ء چ اسدا ناں بدل کے **جمہوریہ اتلا اوسیتیا الانیا** رکھ دتا گیا ۔

## سویت یونین دے مگروں

سویت یونین دے ٹٹن نال اوسیتی لوکاں نوں بوہت سارے مسئلےآں دا سامنا کرنا پیا ، جہڑے ،اتلا اوسیتیا جہڑا روسی وفاقی سویت اشتراکی جمہوریہ دا حصہ سی ، تے دکھنی اوسیتیا جہڑا جارجیا سویت اشتراکی جمہوریہ دا حصہ سی ، چ ونڈے ہوئے سن ۔ دسمبر 1990ء چ جارجیا دی سپریم سویت نے خودمختار اوسیتی علاقے نوں ختم کر دتا جس نال علاقے چ نسلی تناء ودھ گیا ، تے آبادی دا اک وڈا حصہ سرحد پار کر کے اتلے اوستیا یاں گرجستان چلا گیا ۔ 70 ہزار دے لاگے دکھنی اوسیتی مہاجراں نوں اتلے اوستیا چ آباد کیتا گیا ، جس نال پریگرودنی ضلع دی اکثریتی انگوش آبادی نال اینہاں دے تنازعے پھٹ پئے ۔ جس پاروں اوسیتی انگوش مسئلہ پیدا ہو گیا ۔

## جغرافیہ

 
## دریا

## پہاڑ

## موسم

## معیشت

## مذہب

## تعلیم

## ثقافت
## معلوماتی جوڑ
*اتلے اوسیتیا دے اخبار ''سیورنایا اوسیتا'' دا الیکٹورنک ورزن 
*اتلے اوستیا دا معلوماتی پورٹل
## تعلیمی اداریاں بارے جوڑ
*اتلااوسیتیا سٹیٹ یونیورسٹی
*اتلا اوسیتیا سٹیٹ میڈیکل اکیڈمی 
*ہائر انسٹیٹیوٹ آو مینجمنٹ 
*انسٹیٹویٹ آف سویلائزیشن

## باہرلے جوڑ
*جمہوریہ اتلااوسیتا ۔ الانیا دی سرکاری ویب سائیٹ 
*جمہوریہ اتلا اوسیتیا ۔ الانیا دی پارلیمنٹ دی ویب سائیٹ 
*روسی خبر رساں ایجنسی ''ریا نووستی''
*اوسیتیا دے صدر الیکزینڈر جاسوخوف دی سرکاری ویب سائیٹ 
*اوسیتیا دی تریخ ، سیاست تے رہتل دیاں خبراں
*اتلے اوسیتیا دیاں مورتاں
*اتلے اوسیتیا چ چی آیاں نوں (توما کلیا نیوا)
*اوسیتیا دی تریخ تے رہتل

گٹھ:روس
گٹھ:روس دے علاقے
گٹھ:صوبے ریاستاں
گٹھ:خودمختار جمہوریاواں
گٹھ:علاقے
گٹھ:قفقاز
گٹھ:روسی ریاستاں